בס"ד, יום ח' אלול תשמ"ה	ט' חשון תשנ"ד  י"א חשון תשס"ו
כ"ד טבת תשע"ז
מבחן על גמרא ושו"ע אה"ע הלכות גיטין סימן קי"ט.
בתשובה: ציין דעת הפוסקים עם מקורם בגמרא ובראשונים.

א. מי שרוצה להפרד מאשתו מטעמים כלכליים, האם זו עילה מספקת לגירושין, לפני חרם דרבנו גרשום מאור הגולה.
  		א. בזיווג ראשון.  ב. זיווג שני.

ב. מי שרוצה להפרד מאשתו מחמת ששונא אותה, האם זו עילה מספקת לגירושין, לפני חדרגמ"ה.
  		א. בזיווג ראשון.  ב. בזיווג שני.

ג. רוצה לגרש אשתו מסיבה מוצדקת, יש לה כתובה גדולה ואין לו אמצעים לשלמם, האם יכולה לעכב הגט מחמת אי תשלום כתובתה.
  		א. לפני חדר"ג.  		ב. אחר חדר"ג.

ד. עבר על החרם של רבנו גרשום מ"ה וגירש בע"כ, האם הוא גט.

ה. הבא ג' מקרים שבהם רגמ"ה לא תיקן החרם.

ו. אשה ירדה מדעתה ובעלה רוצה לגרשה, האם חייב במזונותיה.
  		א. באינה יודעת לשמור גיטה, שאינה יכולה לקבל גיטה מדאורייתא.
 		ב. יודעת לשמור גיטה ואינה יודעת לשמור עצמה, ואינו יכול לגרשה מדרבנן.

ז. מי שרוצה לגרש את אשתו והיא אינה מסכימה לקבל גט, מחמת חרם דרגמ"ה אין הבעל יכול לכופה לקבל גט, האם חייב במזונותיה.

ח. ישראל גירש אשתו ולא נשאת שנית, האם מותר לגור איתה בחצר אחת, כשגרים עוד שכנים בחצר ואין חשש יחוד.

ט. בני זוג מגורשים, האם מותר להם לשוחח טלפונית אודות ילדיהם המשותפים.
  		א. כשהאשה לא נשאת שנית.  		ב. כשנשאת שנית.

י. בני זוג מגורשים, האם מותר להם לגור ברחוב אחד.
  		א. כשהאשה לא נשאת שנית.  		ב. כשנשאת שנית.

יא. בני זוג שנתגרשו, וכ"א רוצה לקנות דירה בבנין חדש, ואסור לשניהם ביחד לגור בבנין זה, מי קודם.
א.	לקניה.  ב. לשכירות.	
 
						ב ה צ ל ח ה.